Den Nord-Cimbriske Tilskuer, 1838-02-28
Politiske Nyheder. Sandwich=Øerne. - China. Americanske Blade meddele flere interessante Efterretninger herom, som bevise hvor hurtig Civilisationen udbreder sig paa disse Øer. Hovedstaden Honoluluhar nu 6000 Mennesker, og der udkommer en Tidende, som meddeler de almindelige Verdens Nyheder. Kong Kauilkeaouty Tamehahea III. har selv bevilget Udgivelsen deraf. Opdragelsesystemet beskjæftiger nu alle Classer, og Tidenden er opfyldt med Forslag om denne Gjenstand; en stor Skole for fattige Børn er under Bygning, hvortil Kjøbmændene skjænke Penge, og Haandværkerne levere deres Arbeide omsonst. Staden har og saa et Hielpeselskab for fattige og syge Matroser, og Byen forstørres daglig, da nye Bygninger bestandig opføres. Landet er rigt paa Producter, og Slagteqvæg, desuden indfører man alle Slags velsmagende Ting fra Asien, Europa og America; man seer saaledes averteret Salget af chinesiske Confiturer, Champagne, Madeira og andre Vine, alle Slags Brændeviin, Ost, vestphalske Skinker o. s. v. Dame=Handsker fra Paris, Pianoforter, Sophaer, chinesiske og franske Tøier &c. høre ogsaa til Jndførsels=Artiklerne. Selv Restaurationer har man i Honolulu. Handel og Skibsfart, tiltage betydelig. Fra 1ste Juli til 14de Decbr. 1835 ankom alene i Honolulus Havn 154 Skibe, hvoriblandt 80 Brigger og Goeletter, som høre hjemme i Landet selv. De fleste fremmede Skibe ere Hvalfiskefangere; i October Maaned f. A. laae 170 americanske og engelske Skibe paa Hvalfiskefangst mellem Krebsens Vendekreds og 40 Sr. nordlig Bre. Engelænderne have afsluttet en Tractat med Kong Tamehahen, i Følge hvilken Engelænderne have Ret til at nedsætte sig paa Sandwich=Øerne, at bygge Huse og drive Skibsfart. - De franske Annales de la Propagation de la For meddele en Deel interessante Beretninger om Christendommens Tilstand i China; hvis det der yttrede Haab, skulle gaae i Opfyldelse, saa vil det chinesiske Rige ikke længe blive lukket for andre Nationer: Alle Chinas Missioner ere deelte i tre store apostoliske Vicariater og 3 Bispedømmer, de Første ere de i Chan-Si, Fo=Kun og Su=Thuen; de Sidste have deres Sæde i Peking, Ranking og Macao. Det apostoliske Vicariat i Chan=Si indbefatter 4 Provindser. Denne Mission bliver forsynet af italienske Fransiscanere, hvis Seminarium er i Neapel. Antallet af europæiske Missionairer i disse Provindser ere 5 foruden 2 Biskopper; de indfødte Præsters Tal er 17. J Districtet Hu=Pe gives alene 60,000 Christne, hvis Troe i visse Maader tolereres. Det apostoliske Vicariat i Fo Kien er overdraget de spanske Dominikanere paa Manilla; denne Mission er den meest blomstrende i hele China, paa nogle Steder er Gudstjenesten offentlig, og man kan antage, at der er mod 30,000 Christne i hver Provinds; i to andre Provindser ere 9000 Tilhængere af Christendommen. Den Formosa er den sidste Provinds, deri er ansat 2 Biskopper, 9 europæiske og 30 indfødte Præster, og den har 30,000 Christne. Biskoppen i Peking boer selv i denne Stad og Antallet af Christne i Provindserne Pe=Tche=Ly og Chang=Tong beløber sig til 40,000. Bispedømmet Macao indeholder 3 Provindser, hvori de Christnes Antal beløber sig til 40,000, Hovedstaden Macao tæller blandt 12,000 Jndvaanere mod 5000 Christne, og haves ogsaa der et chinesisk Seminarium af den hellige Lazarus Broderskab, og et andet chinesisk Seminarium af samme Orden befinder sig i en Landsbye i Tartariet paa hiin Side af den store Muur. Den christelige Religion er bekjendt i hele det chinesiske Rige, og behøver kun en gunstig Leilighed, for med rivende Hurtighed at kunne udbrede sig. Den nærværende Keiser viste sig ved sin Regjerings Tiltrædelse de Christne kun lidet hengiven; der flød Blod, dog var Forfølgelsen ikke saa levende som før, den ophørte, og uagtet Proscriptionerne endnu bestaae, saa afhænge dog deres Anvendelse af Keiserens Statholdere og de høie Mandarinere, hvis egen Jnteresse byder, ikke at plage de Christne, og man siger endog, at Keiseren tolererer dem nu selv, og man forsikkrer, at han kjender Christendommen og agter den.